**Analytisk studentermedhjælper med interesse for databehandling og politik**

*Har du flair for tal, og brænder du for at behandle data? Og kunne du tænke dig at være med til at sikre psykologers vilkår og kompetencer og arbejde for menneskers psykiske velfærd og trivsel? Vi har travlt med mange spændende projekter og søger derfor en studentermedhjælper.*

Som student i Ledelsesstaben får du 15 engagerede kollegaer, der beskæftiger sig med politisk interessevaretagelse, kommunikation, analyser, psykologfaglige opgaver og ledelsesbetjening og samarbejder tæt og engageret om opgaverne. Vi arbejder for at sikre psykologers vilkår og kompetencer og for at fremme menneskers psykiske velfærd og trivsel. En stor del af dette arbejde involverer data, og vi lægger stor vægt på skarp og pædagogisk formidling.

**Dine opgaver:**
Vi søger derfor en studerende, der har stærke analytiske kompetencer, og som ønsker at få et større indblik i en politisk organisation, der arbejder for bedre mental trivsel. Du skal bidrage til opgaver, der spænder lige fra forretningsudvikling til politiske udspil.

* Databearbejdning i Power BI; datamodellering og visualisering
* Opsætning og analyse af spørgeskemaundersøgelser
* Researchopgaver, analyser og udarbejdelse af notater til brug for politisk/strategisk arbejde
* Overvågning og opdatering af centrale nøgletal
* Bidrage til øvrige sekretariatsopgaver efter behov

 **Vi forestiller os, at du:**

* Er godt i gang med en relevant uddannelse f.eks. stud.cand.scient.oecon., stud.cand.polit., stud.cand.oecon.
* Er omhyggelig med talbehandling, har analytisk sans og udviser et stort engagement i dit arbejde. Du har interesse inden for programmering og et solidt kendskab til Power BI og Excel.
* Interesserer dig for politik og er velorienteret om samfundsforhold
* Er motiveret, ansvarsfuld og struktureret og trives i et travlt og dynamisk miljø, hvor samarbejde vægtes højt

**Vi tilbyder:**

Du kan se frem til et fagligt udfordrende studenterjob på en spændende, dynamisk arbejdsplads, der kan tilbyde alsidige og udfordrende arbejdsopgaver i et uhøjtideligt fællesskab.

* Attraktive vilkår samt gode muligheder for udvikling og for at påvirke dine opgaver
* Masser af sparring i et stærkt og uhøjtideligt fagligt miljø
* Fleksibel arbejdstid, hvor vi tager hensyn til studier og eksamener

Stillingen er placeret i Ledelsesstaben, som betjener foreningens direktør, formand og bestyrelse. I afdelingen har vi forskellige fagligheder, herunder psykologiske, økonomiske og journalistiske baggrunde. Hertil er der to andre studenter i afdelingen. Den nye student vil skulle referere til stabschefen samt arbejde tæt sammen med de øvrige medarbejdere.

Stillingen er på 15 timer pr. uge, og lønnen udgør p.t. 153,91 kr. pr. time (svarende til løntrin 18 på statens område). Tiltrædelse snarest muligt.

**Ansøgning**Send din ansøgning, CV og karakterbevis til job@dp.dk senest onsdag d. 31. august 2022. Ansættelsessamtaler holdes kort efter ansøgningsfristen.

**Yderligere oplysninger**

For yderligere oplysninger kontakt stabschef Vibeke Grønvall Kristensen på 22269160 eller økonom Ditte Spang på 26412611.

Vi er placeret på Stockholmsgade 27, 2100 København Ø. Læs mere om Dansk Psykolog Forening på [www.dp.dk](http://www.dp.dk)